31.7.2014 Jurnalul Oficial al Uniunii Europene L 229/1 II (Acte fără caracter legislativ) REGULAMENTE REGULAMENTUL (UE) NR. 833/2014 AL CONSILIULUI din 31 iulie 2014 privind măsuri restrictive având în vedere acţiunile Rusiei de destabilizare a situației în Ucraina CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 215, având în vedere Decizia 2014/512/PESC a Consiliului privind măsuri restrictive având în vedere acțiunile Rusiei de desta- bilizare a situației în Ucraina ('), având în vedere propunerea comună a Înaltului Reprezentant al Uniunii pentru afaceri externe și politica de securitate şi a Comisiei Europene, întrucât: (1) Regulamentul (UE) nr. 269/2014 al Consiliului () pune în aplicare anumite măsuri prevăzute în Decizia 2014/145/PESC (/). Măsurile respective includ înghețarea fondurilor și a resurselor economice ale anumitor persoane fizice și juridice, entități și organisme, precum și restricții asupra anumitor investiții, ca răspuns la anexarea ilegală a Crimeei și a Sevastopolului. (2) La 22 iulie 2014, Consiliul a concluzionat că, în cazul în care Rusia nu răspunde solicitărilor formulate în conclu- ziile Consiliului European din 27 iunie 2014 şi în propriile sale concluzii din 22 iulie, este pregătit să introducă fără întârziere un pachet de noi măsuri restrictive semnificative. Prin urmare, se consideră oportun să se aplice măsuri restrictive suplimentare, cu scopul de a creşte costul acţiunilor Rusiei menite să submineze integritatea teritorială, suveranitatea și independența Ucrainei, precum și de a promova o soluţionare paşnică a crizei. Aceste măsuri vor fi reexaminate în mod constant şi pot fi suspendate ori retrase sau pot fi completate cu alte măsuri restrictive, în funcție de evoluțiile de la fața locului. (3) Este oportun să se aplice restricții asupra exporturilor de anumite produse și tehnologii cu dublă utilizare, astfel cum sunt prevăzute în Regulamentul (CE) nr. 428/2009 al Consiliului (, precum și asupra furnizării de servicii conexe şi să se aplice restricții asupra anumitor servicii legate de furnizarea de arme şi de echipament militar, în cazul în care statele membre aplică un embargo asupra acestor produse. Respectiva interdicție nu ar trebui să afecteze exporturile de produse şi tehnologii cu dublă utilizare, inclusiv pentru sectorul aeronautic şi pentru industria spațială, destinate utilizărilor nemilitare sau utilizatorilor finali nemilitari. (4) Este, de asemenea, oportun să se aplice restricții, sub forma unei obligații de autorizare prealabilă, asupra vânzării, furnizării, transferului sau exportului, în mod direct sau indirect, în Rusia, de anumite tehnologii pentru industria petrolieră. (5)  Este, de asemenea, oportun să se aplice restricții privind accesul la piața de capital pentru anumite instituții finan- ciare, cu excepția instituțiilor stabilite în Rusia care au statut internațional şi care au fost instituite în temeiul unor acorduri interguvernamentale cu Rusia, în calitate de acționar. Prezentul regulament nu se aplică altor servicii financiare, precum activitățile de depozit, serviciile de plată și creditele către sau din partea instituțiilor care fac obiectul prezentului regulament, altele decât cele menționate la articolul 5. () Ase vedea pagina 13 din prezentul Jurnal Oficial. () JOL78,17.3.2014,p. 6. () Decizia 2014/145/PESC a Consiliului din 17 martie 2014 privind măsuri restrictive în raport cu acţiunile care subminează sau amenință integritatea teritorială, suveranitatea şi independența Ucrainei OL 78, 17.3.2014, p. 16). (“) Regulamentul (CE) nr. 428/2009 al Consiliului din 5 mai 2009 de instituire a unui regim comunitar pentru controlul exporturilor, trans- ferului, serviciilor de intermediere şi tranzitului de produse cu dublă utilizare JO L 134, 29.5.2009, p. 1).